బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
టీ20 ట్రై సిరీస్: లంకపై భారత్ టార్గెట్ 153
ముక్కోణపు టీ20 సిరీస్‌లో భాగంగా శ్రీలంకతో సోమవారం జరుగుతున్న మ్యాచ్‌లో తడబడిన భారత బౌలర్లు ఎట్టకేలకి చివర్లో
Samayam Telugu | Updated:
Mar 12, 2018, 10:44PM IST
టీ20 ట్రై సిరీస్: లంకపై భారత్ టార్గెట్ 153
ముక్కోణపు టీ20 సిరీస్&zwnj;లో భాగంగా శ్రీలంకతో సోమవారం జరుగుతున్న మ్యాచ్&zwnj;లో తడబడిన భారత బౌలర్లు ఎట్టకేలకి చివర్లో పుంజుకున్నారు. దీంతో.. టాస్ ఓడి తొలుత బ్యాటింగ్ చేసిన శ్రీలంక జట్టు వర్షం కారణంగా కుదించిన 19 ఓవర్లలో 9 వికెట్ల నష్టానికి 152 పరుగులకే పరిమితమైంది. ఆ జట్టులో ఓపెనర్ కుశాల్ మెండిస్ (55: 38 బంతుల్లో 3x4, 3x6) ఒక్కడే అర్ధశతకంతో ఫర్వలేదనిపించాడు. భారత బౌలర్లలో శార్ధూల్ ఠాకూర్ 4 వికెట్లతో రాణించగా.. వాషింగ్టన్ సుందర్ రెండు, జయదేవ్ ఉనద్కత్, చాహల్, విజయ్ శంకర్ తలో వికెట్ పడగొట్టారు.
వర్షం కారణంగా దాదాపు గంట మ్యాచ్ సమయం వృథా కావడంతో మ్యాచ్&zwnj;ని అంపైర్లు 19 ఓవర్లకి కుదించారు. దీంతో.. టాస్ గెలిచిన భారత కెప్టెన్ రోహిత్ శర్మ ఆతిథ్య శ్రీలంకను బ్యాటింగ్&zwnj;కు ఆహ్వానించాడు. ఓపెనర్ గుణతిలక (17: 8 బంతుల్లో 1x6) ఆరంభంలోనే సిక్స్ బాది ఊపు మంచి మీద కనిపించినా.. మూడో ఓవర్&zwnj; వేసి ఠాకూర్ బౌలింగ్&zwnj;లో బంతిని రైనా పక్క నుంచి బౌండరీకి తరలించబోయి.. అతను డైవ్ చేస్తూ క్యాచ్ అందుకోవడంతో పెవిలియన్ చేరాడు. అనంతరం వచ్చిన కుశాల్ పెరీరా (3) స్పిన్నర్ వాషింగ్టన్ సుందర్ బౌలింగ్&zwnj;లో రివర్స్ స్వీప్ ఆడబోయి బంతిని వికెట్లపైకి ఆడుకున్నాడు. దీంతో.. 34/2తో ఇబ్బందుల్లో పడిన శ్రీలంకను కుశాల్ మెండిస్ - ఉపుల్ తరంగ (22: 24 బంతుల్లో 1x4, 1x6) జోడి ఆదుకుంది. వీరిద్దరూ మూడో వికెట్&zwnj;కి 62 పరుగుల భాగస్వామ్యం నెలకొల్పారు. దీంతో.. లంక కోలుకుంది.
జట్టు స్కోరు 96 వద్ద ఉపుల్ తరంగ ఔటవడంతో.. మళ్లీ శ్రీలంక ఇన్నింగ్స్&zwnj;లో తడబాటు మొదలైంది. తర్వాత వచ్చిన తిసార పెరీరా (15: 6 బంతుల్లో 2x6) తాను ఎదుర్కొన్న తొలి రెండు బంతుల్ని సిక్సర్లు మలిచి తన ఉద్దేశం చాటినా.. అతడ్ని ఠాకూర్ తెలివైన బంతితో బోల్తా కొట్టించాడు. చివర్లో భారత్ క్రమం తప్పకుండా వికెట్లు పడగొడుతూ లంకపై ఒత్తిడి పెంచింది. శనక (19), జీవన్ మెండిస్ (1), అఖిల ధనంజయ (5), చమీర (0) వరుసగా వికెట్లు చేజార్చుకోవడంతో ఆ జట్టు 152 పరుగులకే పరిమితమైంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.